Joachim Boldsen-effekten virkede umiddelbart tilfredsstillende for AaB Håndbold, da landsholdsstjernen gjorde comeback i landets bedste håndboldrække efter en årrække i tysk håndbold. Sammen med holdkammeraterne gæstede AaB Gudme Hallerne på Fyn, hvor jyderne spillede 24-24 mod de forsvarende mestre fra GOG. Foran 722 tilskuere scorede Boldsen fire af målene for AaB, som kort før tid endda havde chancen for at snuppe sejren. Men Boldsen og gæsternes storskytte, André Jørgensen, blev mandsopdækket af GOG, og ingen af de andre AaB-spillere havde evnerne til at afgøre kampen til jydernes fordel.

Opsummering:
De forsvarende danske mestre fra GOG og AaB med Joachim Boldsen tilbage i dansk håndbold delte pointene, da Tele2 Ligaen åbnede i dag.